**NÁRODNÁ RADA SLOVENSKEJ REPUBLIKY**

**VIII. volebné obdobie**

**––––––––––––––––––––––––––––––––––––––––––––––––––––––––––––––––––––––––**

*Návrh*

**ZÁKON**

z .... 2020,

**ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení zákona č. 549/2004 Z. z., zákona č. 571/2007 Z. z., zákona č. 274/2009 Z. z., zákona č. 396/2009 Z. z., zákona č. 57/2013 Z. z., zákona č. 145/2013 Z. z., zákona č. 363/2014 Z. z., zákona č. 24/2015 Z. z., zákona č. 153/2017 Z. z., zákona č. 291/2017 Z. z. a zákona č. 110/2018 Z. z. a zákona č. 2/2019 Z. z. a zákona č. 158/2019 Z. z. sa mení a dopĺňa takto:

1. V § 12 ods. 4 sa slovo „navrhol“ nahrádza slovami „písomne navrhol“, slovo „doručením“ sa nahrádza slovami „uplynutím dvoch mesiacov odo dňa doručenia“ a na konci sa pripájajú tieto vety: „Užívateľ podľa prvej vety je povinný vlastníkovi pozemku spolu s návrhom na uzatvorenie nájomnej zmluvy doručiť aj tlačivo na odmietnutie návrhu na uzatvorenie nájomnej zmluvy spolu s tlačivom výzvy na vrátenie pozemku a návratovú obálku na doručenie do vlastných rúk; náklady na doručenie odpovede vlastníka pozemku znáša užívateľ. Ak vlastník uzavrel zmluvu s inou osobou, ako je užívateľ pozemku, je povinný túto skutočnosť užívateľovi pozemku oznámiť spolu s odmietnutím návrhu uzatvorenie nájomnej zmluvy.“.
2. V § 13 ods. 2 prvej vete sa za slovo „nájomné“ vkladá slovo „najmenej“ a vypúšťa sa druhá veta.
3. V § 13 sa vypúšťa odsek 3.

Doterajšie odseky 4 až 10 sa označujú ako odseky 3 až 9.

1. V § 13 ods. 4 sa slová „odseku 4“ nahrádzajú slovami „odseku 3“.
2. V § 13 ods. 5 až 8 sa slová „odseku 5“ nahrádzajú slovami „odseku 4“.
3. V § 13 ods. 7 sa slová „odseku 6“ nahrádzajú slovami „odseku 5“.
4. V § 13 ods. 9 sa slová „odseku 3“ nahrádzajú slovami „odseku 2“ a slová „odseku 8“ sa nahrádzajú slovami „odseku 7“.
5. V § 14 ods. 1 sa vypúšťa tretia veta.

**Čl. II**

Tento zákon nadobúda účinnosť 1. januára 2021.